Fader War

Fader War var et hardcore punkband fra Bergen, som var aktive fra 1981 til 1982, og som regnes for å være et av Norges første hardcoreband sammen med Betong Hysteria. Bandet er mest kjent for å ha bidratt med fem låter på samleplata Ingenting for Norge.

Takket være en misforståelse i den amerikanske fanzinen Maximum Rock'n'Roll #12, mars 1984 oppsto det rykter i utlandet om at Fader War hadde en 7" ute i tillegg til låtene på Ingenting for Norge. Denne 7"en eksisterte aldri.

I 2006 ble det utgitt en bootleg 7" med Fader War-låtene fra Ingenting for Norge, med tittelen Norway Hardore 1982. Låta Religiøs Terror har blitt covret av det legendariske japanske d-beatbandet Disclose. Denne låta må ikke forveksles med Svart Framtid-låta Religiøs Terror.

Medlemmer

 * Robert "Robbe" Isdal (trommer)
 * John «Steven» Stephen Keogh (vokal)
 * Stein Vang (bass)
 * Frank A. Østrem (gitar)

Eksterne lenker

 * Fader War Wikipedia
 * Fader War Discogs
 * Fader War Rockipedia